CELEX: 42007X0619(03)
Language: fi
Date: 2007-06-19 00:00:00
Title: Yhdistyneiden Kansakuntien Euroopan talouskomission (UN/ECE) sääntö nro 103 – Moottorikäyttöisten ajoneuvojen varaosakatalysaattorien hyväksyntää koskevat yhdenmukaiset vaatimukset

19.6.2007   
            
            
               FI
            
            
               Euroopan unionin virallinen lehti
            
            
               L 158/106
            
         Vain alkuperäisillä YK:n Euroopan talouskomission teksteillä on oikeudellisia vaikutuksia kansainvälisen julkisoikeuden nojalla. Tämän säännön tilanne ja voimaantulopäivä olisi tarkistettava YK:n Euroopan talouskomission sääntöjä koskevan tilanneasiakirjan TRANS/WP.29/343 viimeisimmästä versiosta, joka on saatavilla seuraavassa Internet-osoitteessa: http://www.unece.org/trans/main/wp29/wp29wgs/wp29gen/wp29fdocstts.html.
   Yhdistyneiden Kansakuntien Euroopan talouskomission (UN/ECE) sääntö nro 103 – Moottorikäyttöisten ajoneuvojen varaosakatalysaattorien hyväksyntää koskevat yhdenmukaiset vaatimukset
   Lisäys 102: Sääntö nro 103
   Sisältää kaiken voimassa olevan tekstin seuraaviin asti:
   Muutos 1, voimaantulopäivä 6. heinäkuuta 2000
   Muutos 2, voimaantulopäivä 4. huhtikuuta 2005
   1.   SOVELTAMISALA
   Tätä sääntöä sovelletaan yhteen tai useampaan M1- ja N1-luokan moottoriajoneuvojen tyyppiin varaosana asennettaviksi tarkoitettujen katalysaattorien tyyppihyväksyntään erillisinä teknisinä yksikköinä.
   2.   MÄÄRITELMÄT
   Tässä asetuksessa tarkoitetaan
   2.1   ’alkuperäisellä katalysaattorilla’ katalysaattoria tai katalysaattoreiden kokoonpanoa, jota koskee ajoneuvolle myönnetty tyyppihyväksyntä ja jonka tyypit on ilmoitettu säännön nro 83 liitteen 2 asiakirjoissa
   2.2   ’varaosakatalysaattorilla’ katalysaattoria tai katalysaattoreiden kokoonpanoa, jolle voidaan saada hyväksyntä tämän säännön mukaisesti ja joka ei kuulu kohdan 2.1 määritelmän piiriin
   2.3   ’alkuperäisellä varaosakatalysaattorilla’ katalysaattoria tai katalysaattoreiden kokoonpanoa, jonka tyyppi on mainittu säännön nro 83 liitteen 2 asiakirjoissa mutta jonka ajoneuvon tyyppihyväksynnän haltija tarjoaa markkinoille erillisenä teknisenä yksikkönä
   2.4   ’katalysaattorin tyypillä’ katalysaattoreita, jotka eivät eroa toisistaan seuraavien olennaisten ominaisuuksien suhteen:
   
               i)
            
            
               päällystettyjen kennojen lukumäärä, rakenne ja materiaali
            
         
               ii)
            
            
               katalysoivan toiminnan tyyppi (hapetus, kolmitoimikatalysaattori …)
            
         
               iii)
            
            
               tilavuus, etupinnan ja kennon pituuden suhde
            
         
               iv)
            
            
               katalysaattorimateriaalin sisältö
            
         
               v)
            
            
               katalysaattorimateriaalin suhteellinen osuus
            
         
               vi)
            
            
               kennotiheys
            
         
               vii)
            
            
               mitat ja muoto
            
         
               viii)
            
            
               lämpösuojaus
            
         2.5   ’ajoneuvotyypillä’
   ks. säännön nro 83 kohta 2.3
   2.6   ’varaosakatalysaattorin hyväksynnällä’ sellaisen katalysaattorin hyväksyntää, joka on tarkoitettu asennettavaksi varaosana yhteen tai useampaan erityiseen ajoneuvotyyppiin, kun otetaan huomioon pilaannuttavien aineiden päästöjen rajoittaminen, melutaso ja vaikutus ajoneuvon suorituskykyyn sekä ajoneuvon sisäinen valvontajärjestelmä (OBD), jos sellainen on olemassa
   2.7   ’huononnetulla varaosakatalysaattorilla’ katalysaattoria, jota on vanhennettu tai keinotekoisesti huononnettu siinä määrin, että se täyttää säännön nro 83 liitteen 11 lisäyksen 1 kohdassa 1 vahvistetut vaatimukset.
   3.   HYVÄKSYNNÄN HAKEMINEN
   3.1   Varaosakatalysaattorin tyypin hyväksyntää koskevan hakemuksen jättää valmistaja tai tämän valtuutettu edustaja.
   Hakemukseen on liitettävä kustakin varaosakatalysaattorin tyypistä, jolle hyväksyntää haetaan, seuraavat asiakirjat kolmena kappaleena:
   3.2.1   Varaosakatalysaattorin piirustukset, joissa näkyvät erityisesti kaikki tämän säännön kohdassa 2.4 mainitut ominaisuudet.
   3.2.2   Niiden ajoneuvotyyppien kuvaus, joihin varaosakatalysaattori on tarkoitettu. Moottorin ja ajoneuvon tyyppejä osoittavat luvut ja tunnukset on ilmoitettava.
   3.2.3   Kuvaus ja piirustukset, joista käy ilmi varaosakatalysaattorin paikka moottorin pakosarjoihin nähden.
   3.2.4   Piirustukset, joissa esitetään hyväksyntämerkin sijainti.
   3.2.5   Ilmoitus siitä, onko varaosakatalysaattori tarkoitettu OBD-järjestelmää koskevien vaatimusten mukaiseksi.
   3.2.6   Ilmoituslomakkeen malli esitetään lisäyksessä.
   Hyväksynnän hakijan on toimitettava hyväksyntätesteistä vastaavalle tutkimuslaitokselle seuraavat:
   3.3.1   Säännön nro 83 mukaisesti hyväksyttyä tyyppiä edustavat ajoneuvot, jotka on varustettu uudella alkuperäisellä katalysaattorilla. Hakija valitsee kyseiset ajoneuvot teknisen tutkimuslaitoksen suostumuksella. Niiden on täytettävä säännön nro 83 liitteen 4 kohdan 3 vaatimukset.
   Testiajoneuvojen päästöjen valvontajärjestelmässä ei saa olla vikoja, ja liiallisesti kuluneet tai huonosti toimivat, päästöihin vaikuttavat alkuperäiset osat on korjattava tai vaihdettava. Testiajoneuvot on viritettävä oikein ja säädettävä valmistajan eritelmien mukaisesti ennen päästöjen testausta.
   3.3.2   Yksi varaosakatalysaattorin tyyppiä edustava näyte. Kyseiseen näytteeseen on merkittävä selvästi ja pysyvästi hakijan toiminimi tai tavaramerkki ja näytteen kauppanimitys.
   3.3.3   OBD-järjestelmällä varustettuun ajoneuvoon asennettavan varaosakatalysaattorin osalta varaosakatalysaattorin tyyppiä edustava lisänäyte. Kyseiseen näytteeseen on merkittävä selvästi ja pysyvästi hakijan toiminimi tai tavaramerkki ja näytteen kauppanimitys. Sen on oltava huononnettu kohdan 2.7 mukaisesti.
   4.   HYVÄKSYNTÄ
   4.1   Jos tämän säännön perusteella hyväksyttäväksi toimitettu varaosakatalysaattori täyttää kohdan 5 vaatimukset, sen tyypin varaosakatalysaattorille annetaan hyväksyntä.
   Alkuperäisille varaosakatalysaattoreille, jotka ovat säännön nro 83 liitteen 2 kohdan 18 mukaista tyyppiä ja jotka on tarkoitettu asennettavaksi ajoneuvoon, jota asianomaisessa tyyppihyväksyntätodistuksessa tarkoitetaan, ei tarvitse hakea tämän säännön mukaista hyväksyntää, kunhan ne täyttävät kohtien 4.2.1 ja 4.2.2 vaatimukset.
   4.2.1   Merkinnät
   
   Alkuperäisissä varaosakatalysaattoreissa on oltava ainakin seuraavat tunnistusmerkinnät:
   4.2.1.1   ajoneuvonvalmistajan nimi tai tavaramerkki
   4.2.1.2   alkuperäisen varaosakatalysaattorin merkki ja osan tunnistusnumero kohdassa 4.2.3 tarkoitettujen tietojen mukaisesti.
   4.2.2   Asiakirjat
   
   Alkuperäisten varaosakatalysaattoreiden mukana on toimitettava seuraavat tiedot:
   4.2.2.1   ajoneuvonvalmistajan nimi tai tavaramerkki
   4.2.2.2   alkuperäisen varaosakatalysaattorin merkki ja osan tunnistusnumero kohdassa 4.2.3 tarkoitettujen tietojen mukaisesti.
   4.2.2.3   luettelo ajoneuvoista, joihin alkuperäinen varaosakatalysaattori soveltuu säännön 83 liitteen 2 kohdan 18 mukaisesti, sekä tapauksen mukaan merkinnät, joista käy ilmi, soveltuuko alkuperäinen varaosakatalysaattori ajoneuvoihin, joissa on OBD-järjestelmä
   4.2.2.4   tarvittaessa asennusohjeet.
   4.2.2.5   Nämä tiedot esitetään joko
   
               —
            
            
               alkuperäisen varaosakatalysaattorin mukana toimitettavassa lehtisessä
               tai
            
         
               —
            
            
               alkuperäisen varaosakatalysaattorin pakkauksessa
               tai
            
         
               —
            
            
               muilla sopivilla tavoilla.
            
         Joka tapauksessa tiedot on aina esitettävä tuoteluettelossa, jonka ajoneuvonvalmistaja toimittaa myyntipisteeseen.
   4.2.3   Ajoneuvonvalmistajan on toimitettava tekniselle tutkimuslaitokselle ja/tai hyväksyntäviranomaiselle sähköisessä muodossa tarvittavat tiedot, joiden perusteella voidaan yhdistää osanumerot ja tyyppihyväksyntäasiakirjat.
   Mukana on oltava seuraavat tiedot:
   
               i)
            
            
               ajoneuvojen merkit ja tyypit
            
         
               ii)
            
            
               alkuperäisen varaosakatalysaattorin merkit ja tyypit
            
         
               iii)
            
            
               alkuperäisen varaosakatalysaattorin osanumerot
            
         
               iv)
            
            
               kyseisten ajoneuvotyyppien tyyppihyväksyntänumero.
            
         4.3   Kullekin hyväksytylle varaosakatalysaattorityypille on annettava hyväksyntänumero. Hyväksyntänumeron kahdesta ensimmäisestä merkistä (00: nykyisessä muodossa oleva sääntö) käy ilmi muutossarja, joka sisältää ne tärkeät sääntöön tehdyt tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa toiselle varaosakatalysaattorityypille. Sama tyyppihyväksyntänumero voi kattaa kyseisen varaosakatalysaattorityypin käytön useissa erilaisissa ajoneuvotyypeissä.
   4.4   Jos tyyppihyväksynnän hakija voi osoittaa tyyppihyväksyntäviranomaiselle tai tekniselle tutkimuslaitokselle, että varaosakatalysaattori on säännön 83 muutossarjan 05 liitteessä 2 olevan kohdan 18 mukaista tyyppiä, tyyppihyväksyntätodistuksen myöntäminen ei edellytä kohdassa 5 esitettyjen vaatimusten täyttymisen tarkistamista.
   4.5   Tätä sääntöä soveltaville sopimuspuolille on ilmoitettava tähän sääntöön perustuvasta varaosakatalysaattorin hyväksynnästä tai hyväksynnän laajentamisesta taikka epäämisestä tämän säännön liitteessä 1 esitetyn mallin mukaisella lomakkeella.
   Tämän säännön nojalla hyväksyttyä tyyppiä olevaan varaosakatalysaattoriin on kiinnitettävä näkyvästi ja hyväksyntälomakkeessa eriteltyyn paikkaan kansainvälinen hyväksyntämerkki, joka koostuu
   4.6.1   ympyrän sisällä olevasta E-kirjaimesta, jota seuraa hyväksynnän myöntäneen maan tunnusnumero (1)
   
   4.6.2   tämän säännön numerosta, R-kirjaimesta, viivasta ja hyväksyntänumerosta kohdassa 4.6.1 tarkoitetun ympyrän oikealla puolella.
   4.7   Jos varaosakatalysaattori on sellaisen varaosakatalysaattorityypin mukainen, jolle on myönnetty hyväksyntä yhden tai useamman sopimukseen liitetyn säännön nojalla maassa, joka on myöntänyt hyväksynnän tämän säännön nojalla, kohdassa 4.6.1 tarkoitettua tunnusta ei tarvitse toistaa. Tällöin sääntöjen ja hyväksyntien numerot sekä kaikkien niiden sääntöjen lisäsymbolit, joiden perusteella on myönnetty hyväksyntä maassa, joka on myöntänyt hyväksynnän tämän säännön perusteella, on sijoitettava pystysarakkeisiin kohdassa 4.6.1 määritellyn symbolin oikealle puolelle.
   4.8   Hyväksyntämerkin on oltava pysyvä ja selvästi luettavissa, kun varaosakatalysaattori on asennettu auton alle.
   4.9   Tämän säännön liitteessä 2 annetaan esimerkkejä hyväksyntämerkeistä.
   5.   VAATIMUKSET
   5.1   Yleiset vaatimukset
   5.1.1   Varaosakatalysaattori on suunniteltava, rakennettava ja pystyttävä asentamaan siten, että ajoneuvo täyttää edelleen näiden sääntöjen vaatimukset ja että pilaannuttavien aineiden päästöjä rajoitetaan tehokkaasti ajoneuvon koko tavanomaisen käyttöiän ajan tavanomaisissa käyttöolosuhteissa.
   5.1.2   Varaosakatalysaattori on asennettava täsmälleen samaan paikkaan kuin alkuperäinen katalysaattori, eikä mahdollisten happianturien eikä mahdollisten muiden sensorien sijaintia pakosarjassa saa muuttaa.
   5.1.3   Jos alkuperäiseen katalysaattoriin sisältyy lämpösuojia, varaosakatalysaattoriin on sisällyttävä vastaavat suojat.
   5.1.4   Varaosakatalysaattorin on oltava kestävä eli sen on oltava suunniteltu, rakennettu ja se on pystyttävä asentamaan niin, että saavutetaan kohtuullinen kestävyys korroosio- ja hapettumisilmiöitä vastaan, joille katalysaattori altistuu, ottaen huomioon ajoneuvon käyttöolosuhteet.
   5.2   Päästöjä koskevat vaatimukset
   Sellaisella varaosakatalysaattorin tyypillä, jolle hyväksyntää haetaan, varustetuille tämän säännön kohdassa 3.3.1 tarkoitetuille ajoneuvoille on suoritettava tyypin I testi säännön nro 83 vastaavissa liitteissä kuvailluissa olosuhteissa, jotta varaosakatalysaattorin suorituskykyä voidaan verrata alkuperäisen katalysaattorin suorituskykyyn jäljempänä kuvailtavan menettelyn mukaisesti.
   5.2.1   Vertailuperustan määritteleminen
   Ajoneuvoihin asennetaan uusi, alkuperäinen katalysaattori (ks. kohta 3.3.1), joka on ajettava sisään 12:ssa taajaman ulkopuolisen ajon syklissä (tyypin I testi, osa 2).
   Tämän esivakautuksen jälkeen ajoneuvot on pidettävä tilassa, jonka lämpötila pysyy suhteellisen vakiona välillä 293–303 °K (20–30 °C). Vakautuksen on kestettävä vähintään kuusi tuntia ja jatkuttava, kunnes mahdollisen moottoriöljyn ja jäähdytysnesteen lämpötila on kyseisen tilan lämpötila ±2 °K. Tämän jälkeen suoritetaan kolme tyypin I pakokaasutestiä.
   5.2.2   Varaosakatalysaattorin pakokaasutesti
   Testiajoneuvojen alkuperäinen katalysaattori korvataan varaosakatalysaattorilla (ks. kohta 3.3.2), joka on ajettava sisään 12:ssa taajaman ulkopuolisen ajon syklissä (tyypin I testi, osa 2). Tämän esivakautuksen jälkeen ajoneuvot on pidettävä tilassa, jonka lämpötila pysyy suhteellisen vakiona välillä 293–303 °K (20–30 °C). Vakautuksen on kestettävä vähintään kuusi tuntia ja jatkuttava, kunnes mahdollisen moottoriöljyn ja jäähdytysnesteen lämpötila on kyseisen tilan lämpötila ±2 °K. Tämän jälkeen suoritetaan kolme tyypin I pakokaasutestiä.
   5.2.3   Varaosakatalysaattoreilla varustettujen ajoneuvojen pilaannuttavien aineiden päästöjen arviointi
   Alkuperäisellä katalysaattorilla varustettujen testiajoneuvojen on täytettävä ajoneuvojen tyyppihyväksynnän mukaiset raja-arvot mukaan lukien tapauksen mukaan ajoneuvojen tyyppihyväksynnän aikana sovelletut huononemiskertoimet.
   Varaosakatalysaattorilla varustettujen ajoneuvojen päästöjä koskevat vaatimukset katsotaan täytetyiksi, jos tulokset täyttävät kunkin säännellyn pilaannuttavan aineen (CO, HC, NOx ja hiukkaset) osalta seuraavat edellytykset:
   
               (1)
            
            
               M ≤ 0,85 S + 0,4 G
            
         
               (2)
            
            
               M ≤ G
            
         jossa:
   
               M
            
            
               :
            
            
               on varaosakatalysaattorin ollessa asennettuna kolmesta tyypin I testistä saatujen yhden pilaannuttavan aineen (CO, HC, NOx tai hiukkaset) päästöjen tai kahden pilaannuttavan aineen (HC + NOx) päästöjen summan keskiarvo.
            
         
               S
            
            
               :
            
            
               on alkuperäisen katalysaattorin ollessa asennettuna kolmesta tyypin I testistä saatujen yhden pilaannuttavan aineen (CO, HC, NOx tai hiukkaset) päästöjen tai kahden pilaannuttavan aineen (HC + NOx) päästöjen summan keskiarvo.
            
         
               G
            
            
               :
            
            
               on yhden pilaannuttavan aineen päästöjen (CO, HC, NOx tai hiukkaset) tai kahden pilaannuttavan aineen (HC + NOx) päästöjen summan raja-arvo ajoneuvojen tyyppihyväksynnän mukaisesti ja tapauksen mukaan jaettuna kohdan 5.4 mukaisesti määritellyillä huononemiskertoimilla.
            
         Kun hyväksyntää haetaan saman autovalmistajan erilaisille ajoneuvotyypeille ja edellyttäen, että kyseisiin erilaisiin ajoneuvotyyppeihin asennetaan samantyyppinen alkuperäinen katalysaattori, tyypin I testi voidaan rajoittaa vähintään kahteen ajoneuvoon, jotka on valittu hyväksynnästä vastaavan teknisen tutkimuslaitoksen suostumuksella.
   5.3   Melutasoa ja ajoneuvon suorituskykyä koskevat vaatimukset
   Varaosakatalysaattorin on täytettävä säännön nro 59 tekniset vaatimukset. Vaihtoehtona säännössä nro 59 määritetylle vastapaineen mittaamiselle ajoneuvon suorituskyky voidaan tarkistaa mittaamalla alustadynamometrillä suurin sallittu teho moottorin enimmäistehoa vastaavalla nopeudella. Säännön nro 85 mukaisissa ulkoilman vertailuolosuhteissa varaosakatalysaattorille määritetty arvo saa olla enintään 5 prosenttia pienempi kuin alkuperäisenä varusteena olevalle katalysaattorille määritetty arvo.
   5.4   Kestävyysvaatimukset
   Varaosakatalysaattorin on täytettävä säännön nro 83 kohdan 5.3.5 vaatimukset eli tyypin V testi tai oltava seuraavassa taulukossa esitettyjen tyypin I testien tuloksille vahvistettujen huononemiskertoimien mukainen.
   
               Moottoriluokka
            
            
               Huononemiskertoimet
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               Hiukkaset
            
         
               Ottomoottorit
            
            
               1,2
            
            
               1,2
            
            
               1,2
            
            
               1,2 (3)
               
            
            
               —
            
         
               Dieselmoottorit
            
            
               1,1
            
            
               —
            
            
               1,0
            
            
               1,0
            
            
               1,2
            
         Yhteensopivuutta OBD-järjestelmän kanssa koskevat vaatimukset (sovelletaan ainoastaan sellaisiin varaosakatalysaattoreihin, jotka on tarkoitus asentaa OBD-järjestelmällä varustettuihin ajoneuvoihin).
   Yhteensopivuus OBD-järjestelmän kanssa on osoitettava ainoastaan, jos alkuperäistä katalysaattoria valvottiin alkuperäisessä kokoonpanossa.
   5.5.1   Varaosakatalysaattorin yhteensopivuus OBD-järjestelmän kanssa on osoitettava käyttämällä säännön nro 83 muutossarjan 05 liitteen 11 lisäyksessä 1 kuvattuja menettelyjä.
   5.5.2   Muihin kuin katalysaattoreihin sovellettavia säännön nro 83 muutossarjan 05 liitteen 11 lisäyksessä 1 olevia säännöksiä ei sovelleta.
   5.5.3   Jälkimarkkinoiden valmistaja saa käyttää samaa esivakautus- ja testimenettelyä kuin alkuperäisen tyyppihyväksynnän aikana käytettiin. Tällöin hallinnollisten yksiköiden on pyynnöstä ja syrjimättömällä tavalla toimitettava tyyppihyväksyntäilmoituksen lisäys 1, joka sisältää alkuperäisen laitteen valmistajan käyttämän esivakautussyklin numeron ja tyypin ja katalysaattorin OBD-järjestelmän testausta varten käytetyn testisyklin tyypin.
   5.5.4   OBD-järjestelmän valvomien kaikkien muiden komponenttien oikean asennuksen ja toiminnan tarkistamiseksi OBD-järjestelmä ei saa ilmoittaa toimintavioista eikä järjestelmässä saa olla tallennettuja vikakoodeja ennen varaosakatalysaattorin asentamista. Tätä varten voidaan arvioida OBD-järjestelmän tila kohdassa 5.2.1 kuvattujen testien päätyttyä.
   5.5.5   Virheindikaattori (ks. säännön nro 83 muutossarjan 05 liitteen 11 kohta 2.5) ei saa aktivoitua, kun ajoneuvoa käytetään kohdan 5.2.2 mukaisesti.
   6.   VARAOSAKATALYSAATTORIN TYYPIN MUUTTAMINEN JA HYVÄKSYNNÄN LAAJENTAMINEN
   Kaikki varaosakatalysaattorin tyyppiä koskevat muutokset on ilmoitettava sille hallinnolliselle yksikölle, joka on hyväksynyt kyseisen tyypin varaosakatalysaattorin.
   Tämän jälkeen yksikkö voi joko
   
               i)
            
            
               katsoa, ettei tehdyillä muutoksilla todennäköisesti ole havaittavaa kielteistä vaikutusta ja että varaosakatalysaattori joka tapauksessa edelleen täyttää vaatimukset,
               tai
            
         
               ii)
            
            
               vaatia uuden testausselosteen joistakin tai kaikista tämän säännön kohdassa 5 kuvatuista testeistä testien suorittamisesta vastaavalta tutkimuslaitokselta.
            
         Hyväksynnän vahvistus tai epääminen, jossa eritellään muutokset, annetaan kohdan 4.5 mukaisella menettelyllä tiedoksi tätä sääntöä soveltaville sopimuspuolille.
   Hyväksynnän laajentamisen myöntävän toimivaltaisen viranomaisen on annettava sarjanumero kaikille kyseistä laajentamista koskeville ilmoituslomakkeille.
   7.   TUOTANNON VAATIMUSTENMUKAISUUS
   Tuotannon vaatimustenmukaisuuden testausmenettelyjen on vastattava sopimuksen lisäyksessä 2 (E/ECE/324-E/ECE/TRANS/505/Rev.2) vahvistettuja menettelyjä, ja seuraavien vaatimusten on täytyttävä:
   7.1   Tämän säännön mukaisesti hyväksytyt varaosakatalysaattorit on valmistettava siten, että ne vastaavat tämän säännön kohdassa 2.4 määritellyiltä ominaisuuksiltaan hyväksyttyä tyyppiä. Niiden on täytettävä kohdan 5 vaatimukset ja, soveltuvin osin, tässä säännössä määritettyjen testien vaatimukset.
   7.2   Hyväksyntäviranomainen voi suorittaa kaikki tässä säännössä määrätyt tarkastukset tai testit. Tämä koskee erityisesti tämän säännön kohdassa 5.2 määritettyjä testejä (päästöjä koskevat vaatimukset). Tässä tapauksessa hyväksynnän haltija voi vaihtoehtoisesti pyytää saada käyttää vertailun perustana tyyppihyväksyntätestien aikana käytettyä varaosakatalysaattoria (tai muuta näytettä, jonka on osoitettu vastaavan hyväksyttyä tyyppiä) eikä alkuperäistä katalysaattoria. Tutkittavan näytteen avulla mitatut päästöarvot saavat keskimäärin ylittää vertailuun käytetyn näytteen avulla lasketut keskiarvot enintään 15 prosentilla.
   8.   SEURAAMUKSET TUOTANNON VAATIMUSTENMUKAISUUDEN LAIMINLYÖNNISTÄ
   8.1   Varaosakatalysaattorin tyypille tämän säännön perusteella myönnetty hyväksyntä voidaan peruuttaa, jos kohdan 7 vaatimukset eivät täyty.
   8.2   Jos tätä sääntöä soveltava sopimuspuoli peruuttaa aiemmin myöntämänsä hyväksynnän, sen on ilmoitettava siitä muille tätä sääntöä soveltaville sopimuspuolille tämän säännön liitteessä 1 esitetyn mallin mukaisella lomakkeella.
   9.   TUOTANNON LOPETTAMINEN
   Jos hyväksynnän haltija lopettaa tämän säännön perusteella hyväksytyn varaosakatalysaattorin tyypin valmistamisen kokonaan, hänen on ilmoitettava tästä hyväksynnän myöntäneelle viranomaiselle.
   Ilmoituksen saatuaan viranomaisen on ilmoitettava asiasta muille tätä sääntöä soveltaville sopimuspuolille tämän säännön liitteessä 1 esitetyn mallin mukaisella lomakkeella.
   10.   HYVÄKSYNTÄTESTIEN SUORITTAMISESTA VASTAAVIEN TEKNISTEN TARKASTUSLAITOSTEN JA HALLINNOLLISTEN YKSIKÖIDEN NIMET JA OSOITTEET
   Tätä sääntöä soveltavien sopimuspuolten on ilmoitettava Yhdistyneiden Kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta.
   11.   ASIAKIRJAT
   Kunkin uuden varaosakatalysaattorin mukana on toimitettava seuraavat tiedot:
   11.1.1   katalysaattorin valmistajan nimi tai tavaramerkki
   11.1.2   ajoneuvot (mukaan luettuna valmistusvuosi), joihin varaosakatalysaattori on hyväksytty asennettavaksi, ja tapauksen mukaan merkintä, josta käy ilmi, sopiiko varaosakatalysaattori asennettavaksi sisäisellä valvontajärjestelmällä (OBD-järjestelmällä) varustettuun ajoneuvoon
   11.1.3   tarvittaessa asennusohjeet.
   11.2   Nämä tiedot esitetään joko
   
               i)
            
            
               varaosakatalysaattorin mukana seuraavassa lehtisessä,
               tai
            
         
               ii)
            
            
               varaosakatalysaattorin myyntipakkauksessa,
               tai
            
         
               iii)
            
            
               muulla sopivalla tavalla.
            
         Tietojen on joka tapauksessa oltava saatavilla tuoteluettelossa, jonka varaosakatalysaattoreiden valmistaja jakaa myyntipisteisiin.
   
      (1)  Saksa 1, Ranska 2, Italia 3, Alankomaat 4, Ruotsi 5, Belgia 6, Unkari 7, Tšekki 8, Espanja 9, Jugoslavia 10, Yhdistynyt kuningaskunta 11, Itävalta 12, Luxemburg 13, Sveitsi 14, 15 (antamatta), Norja 16, Suomi 17, Tanska 18, Romania 19, Puola 20, Portugali 21, Venäjän federaatio 22, Kreikka 23, Irlanti 24, Kroatia 25, Slovenia 26, Slovakia 27, Valko-Venäjä 28, Viro 29, 30 (antamatta), Bosnia ja Hertsegovina 31, Latvia 32, 33 (antamatta), Bulgaria 34, 35–36 (antamatta) Turkki 37, 38–39 (antamatta), entinen Jugoslavian tasavalta Makedonia 40, 41 (antamatta), Euroopan yhteisö 42 (jäsenvaltiot myöntävät hyväksynnät ECE-tunnuksillaan), Japani 43, 44 (antamatta), Australia 45 ja Ukraina 46. Seuraavat numerot annetaan muille maille aikajärjestyksessä sitä mukaa kuin ne ratifioivat pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymistä sekä näiden vaatimusten mukaisesti annettujen hyväksymisien vastavuoroista tunnustamista koskevia ehtoja koskevan sopimuksen tai liittyvät siihen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille.
   
      (2)  Koskee vain ajoneuvoja, jotka on hyväksytty säännön nro 83 muutossarjan 05 mukaisesti.
   
      (3)  Koskee vain ottomoottorilla varustettuja ajoneuvoja, jotka on hyväksytty säännön nro 83 muutossarjaa 05 edeltävän muutossarjan mukaisesti.
   
      Lisäys
      ILMOITUSLOMAKE NRO… VARAOSAKATALYSAATTORIN TYYPPIHYVÄKSYNTÄ
      Mahdolliset piirustukset on toimitettava sopivassa mittakaavassa ja riittävän yksityiskohtaisina A4-koossa tai siihen kokoon taitettuina. Mahdollisten valokuvien on oltava riittävän yksityiskohtaisia.
      Jos järjestelmässä, osissa tai erillisissä teknisissä yksiköissä on sähköohjattuja toimintoja, tiedot niiden suoritusarvoista on toimitettava.
      1.   YLEISTÄ
      1.1   Merkki (valmistajan nimi):
      1.2   Tyyppi:
      1.5   Valmistajan nimi ja osoite:
      1.7   Osien ja erillisten teknisten yksikköjen tapauksessa ECE-tyyppihyväksyntämerkin sijainti ja kiinnitystapa:
      1.8   Kokoonpanotehtaiden osoitteet:
      2.   LAITTEEN KUVAUS
      2.1   Varaosakatalysaattorin merkki ja tyyppi:
      2.2   Varaosakatalysaattorin piirustukset, joissa näkyvät erityisesti kaikki tämän liitteen kohdissa 2.3–2.3.2 mainitut ominaisuudet:
      Kuvaus ajoneuvotyypeistä, joihin varaosakatalysaattori on tarkoitettu:
      2.3.1   Moottorin ja ajoneuvon tyyppejä kuvaavat numerot ja/tai merkit:
      2.3.2   Onko varaosakatalysaattori tarkoitettu OBD-järjestelmää koskevien vaatimusten mukaiseksi? Kyllä/ei (tarpeeton viivataan yli)
      2.4   Kuvaus ja piirustukset, joista käy ilmi varaosakatalysaattorin paikka moottorin pakosarjoihin nähden:
   
   
      LIITE 1
      ILMOITUS
      
         (enimmäiskoko A4 (210 × 297 mm))
      
      
                  
                     
                   (1)
               
               
                   
               
            
                  antanut:
               
               
                  Viranomaisen nimi:
                  …
                  …
                  …
               
            
         
      
                  varaosakatalysaattorin (2):
               
               
                  HYVÄKSYNNÄN MYÖNTÄMISESTÄ
                  HYVÄKSYNNÄN LAAJENTAMISESTA
                  HYVÄKSYNNÄN EPÄÄMISESTÄ
                  HYVÄKSYNNÄN PERUUTTAMISESTA
                  TUOTANNON LOPETTAMISESTA
               
            säännön nro 103 mukaisesti
      
                  Hyväksyntänumero: …
               
               
                  Laajennuksen numero: …
               
            Laajennuksen syy:
      1.   Hakijan nimi ja osoite: …
      2.   Valmistajan nimi ja osoite: …
      3.   Valmistajan nimi tai merkki: …
      4.   Varaosakatalysaattorin tyyppi ja kauppanimitys: …
      Tyypin tunnistustavat, jos merkitty:
      5.1   Merkinnän sijainti: …
      6.   Ajoneuvotyypit, joissa katalysaattorityyppiä voidaan käyttää varaosakatalysaattorina: …
      Ajoneuvotyypit, joissa varaosakatalysaattoria on testattu: …
      7.1   Onko varaosakatalysaattori osoittautunut OBD-järjestelmää koskevien vaatimusten mukaiseksi? Kyllä/ei (2)
      
      8.   Hyväksyntämerkin sijainti ja kiinnitystapa: …
      9.   Päivä, jona laite on toimitettu hyväksyttäväksi: …
      Hyväksyntätestien suorittamisesta vastaava tekninen tutkimuslaitos: …
      10.1   Testausselosteen päiväys: …
      10.2   Testausselosteen numero: …
      11.   Hyväksyntä myönnetty/laajennettu/evätty/peruutettu (2)
      
      12.   Paikka: …
      13.   Päiväys: …
      14.   Allekirjoitus: …
      15.   Tämän ilmoituksen liitteenä on luettelo hyväksynnän myöntäneen hallinnollisen yksikön haltuun annetuista hyväksyntäasiakirjoista, jotka ovat pyynnöstä saatavissa.
      
         (1)  Hyväksynnän myöntäneen, laajentaneen, evänneen tai peruuttaneen maan tunnusnumero (ks. säännössä olevat hyväksyntää koskevat määräykset).
      
         (2)  Tarpeeton viivataan yli.
   
   
      LIITE 2
      ESIMERKKEJÄ HYVÄKSYNTÄMERKEISTÄ
      MALLI A
      (Ks. tämän säännön kohta 4.4)
      
         
      Yllä oleva hyväksyntämerkki, joka on kiinnitetty varaosakatalysaattorin osaan, osoittaa, että kyseinen tyyppi on hyväksytty Alankomaissa (E 4) säännön nro 103 mukaisesti hyväksyntänumerolla 001234. Hyväksyntänumeron kaksi ensimmäistä numeroa ilmaisevat, että hyväksyntä on myönnetty säännön nro 103 vaatimusten mukaisesti säännön ollessa alkuperäisessä muodossaan.
      MALLI B
      (Ks. tämän säännön kohta 4.5)
      
         
      Yllä oleva hyväksyntämerkki, joka on kiinnitetty varaosakatalysaattorin osaan, osoittaa, että kyseinen tyyppi on hyväksytty Alankomaissa (E 4) sääntöjen nro 103 ja 59 mukaisesti (1).
      Hyväksyntänumeron kahdesta ensimmäisestä numerosta käy ilmi, että hyväksyntien myöntämispäivänä säännöt nro 103 ja 59 olivat alkuperäisessä muodossaan.
      
         (1)  Toinen numero annetaan ainoastaan esimerkkinä.